Koba Gvenetadze

Koba Gvenetadze (født 26. desember 1971) er en georgisk økonom, som siden mars 2016 har vært sentralbanksjef i Georgias nasjonalbank.Caucasus Business Week - Parliament Approves New Member of NBG Board , besøkt 9. mai 2016.Georgias nasjonalbank - Koba Gvenetadze, besøkt 9. mai 2016.

 Utdanning og yrkeskarriere 
Gvenetadze har en mastergrad (Master of Arts) i samfunnsøkonomi fra American University i Washington i USA. Han deltok her på universitetets US Government Edmund S. Muskie Graduate Scholarship Program. Han har også en Bachelor of Arts-grad i finans fra Tbilisi State University.

Han startet sin yrkeskarriere som økonomispaltist i avisen Iveria Express i 1993-94. I 1994 begynte han for første gang å jobbe i sentralbanken, da som seniorøkonom. Han forlot sentralbanken i 1996 for å jobbe i IMF, og han jobbet der fram til 2000. Fra 2000 til 2001 var han visefinansminister i Georgia, deretter var han deputy state minister fram til 2002. Han jobbet for IMF igjen fra 2002 til 2015, som seniorøkonom. Der jobbet han med Midtøsten og Sentral-Asia. I 2015 begynte han som økonomirådgiver hos Galt & Taggart, en avdeling under den private banken JSC Bank of Georgia. 

Da sentralbanksjef Giorgi Kadagidzes termin utløp 25. februar 2016 ble Gcenetadze utnevnt til ny sentralbanksjef. 

 Referanser 

 Eksterne lenker 
 Presentasjon på sentralbankens hjemmeside

Kategori:Sentralbanksjefer
Kategori:Finansministre
Kategori:Georgiere
Kategori:Økonomer
Kategori:Fødsler i 1971